Komission asetus (EY) N:o 639/1999, annettu 25 päivänä maaliskuuta 1999, uuden rehun lisäaineen hyväksymisestä



Virallinen lehti nro L 082 , 26/03/1999 s. 0006 - 0007

tšekinkielinen erityispainos Alue 3 Nide 25 s. 77 - 78

vironkielinen erityispainos Alue 3 Nide 25 s. 77 - 78

unkarinkielinen erityispainos Alue 3 Nide 25 s. 77 - 78

liettuankielinen erityispainos Alue 3 Nide 25 s. 77 - 78

latviankielinen erityispainos Alue 3 Nide 25 s. 77 - 78

maltankielinen erityispainos Alue 3 Nide 25 s. 77 - 78

puolankielinen erityispainos Alue 3 Nide 25 s. 77 - 78

slovakinkielinen erityispainos Alue 3 Nide 25 s. 77 - 78

sloveeninkielinen erityispainos Alue 3 Nide 25 s. 77 - 78



Komission asetus (EY) N:o 639/1999, annettu 25 päivänä maaliskuuta 1999, uuden rehun lisäaineen hyväksymisestä EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon rehun lisäaineista 23 päivänä marraskuuta 1970 annetun neuvoston direktiivin 70/524/ETY [1], sellaisena kuin se on viimeksi muutettuna komission asetuksella (EY) N:o 45/1999 [2], ja erityisesti sen 9 j ja 3 artiklan, sekä katsoo, että direktiivissä 70/524/ETY säädetään, että uusia lisäaineita tai uusia lisäaineiden käyttömuotoja voidaan hyväksyä ottamalla huomioon tieteellisen ja teknisen tiedon kehitys, "hivenaineisiin" ja erityisesti alkuaineeseen "kupari-Cu" kuuluvaa lisäainetta on tutkittu menestyksekkäästi tietyissä jäsenvaltioissa; tämä uusi lisäaine olisi sallittava väliaikaisesti, uudet lisäaineet tai lisäaineiden käyttömuodot voidaan hyväksyä väliaikaisesti, jos se ei rehuissa sallittuina pitoisuuksina vaikuta haitallisesti eläinten tai ihmisten terveyteen, eikä myöskään aiheuta vahinkoa kuluttajille muuttamalla eläintuotteiden ominaisuuksia; jos sen pitoisuutta rehuissa voidaan valvoa ja jos voidaan kohtuudella olettaa, käytettävissä olevien tulosten perusteella, että sillä on rehuun sekoitettuna edullinen vaikutus rehun ominaisuuksiin tai eläinten tuotantoon, ja tässä asetuksessa säädetyt toimenpiteet ovat pysyvän rehukomitean lausunnon mukaiset, ON ANTANUT TÄMÄN ASETUKSEN: 1 artikla "Hivenaineisiin" kuuluva "kuparisulfaattilysiini", alkuaine E 4 "kupari-Cu", voidaan hyväksyä direktiivin 70/524/ETY mukaisesti rehujen lisäaineeksi tämän asetuksen liitteessä esitetyin edellytyksin. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä huhtikuuta 1999. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 25 päivänä maaliskuuta 1999. Komission puolesta Franz Fischler Komission jäsen [1] EYVL L 270, 14.12.1970, s. 1 [2] EYVL L 6, 12.1.1999, s. 3 -------------------------------------------------- LIITE EY N:o | Alkuaine | Lisäaine | Kemiallinen kaava | Alkuaineen enimmäispitoisuus, mg/kg täysrehua | Muut säännökset | Luvan kesto | E4 | Kupari-Cu | Kuparisulfaattilysiini | Cu(C6H13N2O2)2.SO4 | Lihotussiat: jäsenvaltioissa, joissa sikojen keskimääräinen tiheys on vähintään 175 sikaa/100 ha viljelysmaata:16 viikon ikään saakka: 175 (yhteensä)jäsenvaltioissa, joissa sikojen keskimääräinen tiheys on alle 175 sikaa/100 ha viljelysmaata:16 viikon ikään saakka: 175 (yhteensä) | Täysrehussa enintään 50 mg/kg kuparia saa olla peräisin kuparisulfaattilysiinistä. | 30.9.1999 | Lihotussiat: jäsenvaltioissa, joissa sikojen keskimääräinen tiheys on vähintään 175 sikaa/100 ha viljelysmaata:17 viikon iästä teurastukseen: 35 (yhteensä)jäsenvaltioissa, joissa sikojen keskimääräinen tiheys on alle 175 sikaa/100 ha viljelysmaata:17 viikon iästä 6 kuukauden ikäiseksi: 100 (yhteensä)6 kuukauden iästä teurastukseen: 35 (yhteensä)Jalostussiat: 35 (yhteensä) Muut eläinlajit tai -ryhmät, lukuun ottamatta vasikoita ennen märehtimisen aloittamista ja lampaita: 35 (yhteensä) | Täysrehussa enintään 25 mg/kg kuparia saa olla peräisin kuparisulfaattilysiinistä. | 30.9.1999 | --------------------------------------------------